దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
2.0 సినిమా ఆడియో లాంచ్‌కి వేదిక సిద్ధం!
భారీ బ్లాక్ బస్టర్ హిట్ చిత్రాల దర్శకుడు శంకర్, తమిళ సూపర్ స్టార్ రజనీకాంత్ కాంబోలో తెరకెక్కిన మరో భారీ బడ్జెట్..
TNN | Updated:
Oct 24, 2017, 04:22PM IST
భారీ బ్లాక్ బస్టర్ హిట్ చిత్రాల దర్శకుడు శంకర్, తమిళ సూపర్ స్టార్ రజనీకాంత్ కాంబోలో తెరకెక్కిన మరో భారీ బడ్జెట్ మూవీ 2.0 ఆడియో వేడుకకు ఏర్పాట్లు చకచకా జరిగిపోతున్నాయి. కోలీవుడ్ వర్గాలు చెబుతున్న సమాచారం ప్రకారం.. ఏ.ఆర్. రెహ్మాన్ కంపోజిషన్&zwnj;లో రూపొందిన 2.0 సినిమా ఆడియోను అక్టోబర్ 27న నిర్వహించాలని చిత్రయూనిట్ ప్లాన్ చేస్తున్నట్టు సమాచారం. అది కూడా ఇక్కడ చెన్నైలోనో లేక హైదరాబాద్&zwnj;లోనో కాదట! ఏకంగా దుబాయ్&zwnj;లోని బుర్జ్ పార్క్&zwnj;లో భారీ ఎత్తున ఈవెంట్ ఏర్పాటు చేసి ఆడియో రిలీజ్ చేసేందుకు ప్లాన్ చేస్తున్నారట మేకర్స్. కాకపోతే ఆ రోజుకి ఇంకెంతో గ్యాప్ లేదు కనుక చడీచప్పుడు లేకుండా ఇంత సడెన్&zwnj;గా దుబాయ్&zwnj;లో ఈవెంట్&zwnj;ని ఎలా నిర్వహిస్తారనే అనుమానాలూ కలుగుతున్నాయి.
భారీ చిత్రాలని తమిళ, తెలుగు ఆడియెన్స్&zwnj;కి అందించిన లైకా ప్రొడక్షన్స్ ఈ సినిమాని నిర్మిస్తోంది. ప్రస్తుతం పోస్ట్ ప్రొడక్షన్ స్టేజ్&zwnj;లో వున్న ఈ సినిమాలో సూపర్ స్టార్ సరసన అమీజాక్సన్ హీరోయిన్&zwnj;గా నటిస్తుండగా, బాలీవుడ్ స్టార్ హీరో అక్షయ్&zwnj;కుమార్ విలన్ రోల్ పోషిస్తున్నాడు. అక్షయ్ కుమార్ ఓ సౌతిండియన్ మూవీలో నటించడం ఇదే మొదటిసారి. అందులోనూ అతడు హీరోగా కాకుండా విలన్ వేషానికి సైన్ చేయడాన్ని బట్టి చూస్తే, ఆ పాత్రపై, డైరెక్టర్ శంకర్&zwnj;పై అతడికి వున్న నమ్మకం ఏంటో ఇట్టే అర్థం చేసుకోవచ్చు. అందుకే 2.0 సినిమాపై అభిమానుల్లోనూ భారీ అంచనాలున్నాయి.